EELNÕU 2018/125

								KOMISJONID:

eelarve- ja arengu-	JK	
haridus-		
kultuuri- 		
majandus-		
revisjoni-		
sotsiaal- 		

VILJANDI LINNAVOLIKOGU

MÄÄRUS

20. detsember 2018   nr

Kohanime määramine

Määrus kehtestatakse kohanimeseaduse § 4 lõike 4, § 5 lõike 4, § 6 lõike 8 alusel.

§ 1. Määrata katastriüksustel C. R. Jakobsoni tn 21b (katastritunnus 89710:002:0004) ja Uus tn 4a (katastritunnus 89710:002:0002) asuva tänava ametlikuks kohanimeks Keskuse tänav.

§ 2. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Urmas Parre
Esitatud: 26.11.2018
Esitaja: Viljandi Linnavalitsus			Ettekandja: Kalvi Märtin
Lk arv: 2
Hääletamine: nõudmisel

Seletuskiri
Kohanime määramine

Eelnõu eesmärgiks on C. R. Jakobsoni tänava ja Uus tänava vahelisele tänavale ametliku kohanime määramine.

Kohanime määramisel lähtutakse kohanimeseadusest (KNS). KNS § 4 lõige 4 kohustab kohanime määrama aadressikohale ruumiandmete seaduse tähenduses (antud juhul tänav). KNS § 5 lõike 4 kohaselt määrab ühe omavalitsusüksuse territooriumile jäävale nimeobjektile kohanime kohalik omavalitsus. KNS § 6 lõike 8 järgselt avalikustab kohalik omavalitsus kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. 

27.01.2006 otsusega nr 39 kinnitas Viljandi Linnavolikogu Teeregistrisse kantavate Viljandi linna kohalike teede nimekirja. Nimekirja oli kantud ka Keskuse tänav. Kohanime Keskuse tänav ei ole kohanimeseaduse mõistes ametlikult määratud. Käesoleva määrusega kõrvaldatakse nimetatud puudujääk.

(allkirjastatud digitaalselt)
Urmas Parre
maakorralduse spetsialist